### OSNOVNA ŠKOLA ĐURMANEC

**ĐURMANEC 49**

**49225 ĐURMANEC**

KLASA: 112-02/19-01/19

URBROJ:2140/2-380-6-19-03

Đurmanec, 10. rujna 2019.

Temeljem članka 6. Pravilnika o načinu i postupku kojim se svim kandidatima za zapošljavanje osigurava jednaka dostupnost javnim službama pod jednakim uvjetima te vrednovanje kandidata prijavljenih na natječaj Osnovne škole Đurmanec, a vezano uz raspisani natječaj (Klasa: 112-02/19-01/19, Ur.broj: 2140/2-380-6-19-02 od 10.09. 2019.) za zasnivanje radnog odnosa na radnom mjestu učitelja njemačkog jezika, Komisija za provedbu natječaja objavljuje

SADRŽAJ I NAČIN TE PRAVNE IZVORE ZA

PRIPREMU KANDIDATA ZA TESTIRANJA

Sukladno odredbama Pravilnika o načinu i postupku kojim se svim kandidatima za zapošljavanje osigurava jednaka dostupnost javnim službama pod jednakim uvjetima te vrednovanje kandidata prijavljenih na natječaj Osnovne škole Đurmanec provest će se testiranje kandidata prijavljenih na natječaj.

Obvezno testiranje obuhvaća opći dio, posebni dio i razgovor (intervju).

* Opći dio obveznog testiranja obuhvaća znanja iz osnovnog zakonskog propisa koji regulira osnovnoškolsko obrazovanje - Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17. i 68/18).
* Posebni dio obveznog testiranja obuhvaća znanja iz poznavanja propisa koji se odnose na školovanje učenika s teškoćama i na postupak ocjenjivanja učenika - Pravilnik o načinima, postupcima i elementima vrednovanja učenika u osnovnoj i srednjoj školi ( NN 112/2010.) i Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju (NN 24/2015.).

Obvezno testiranje (opći i posebni dio) provodi se pisanim testom.

Svaki dio testiranja vrednuje se bodovima od 0 do 10. Bodovi se mogu utvrditi decimalnim brojem, najviše na dvije decimale. Smatra se da je kandidat zadovoljio na testiranju, ako je za svaki dio testiranja dobio najmanje 5 bodova. Kandidat koji ne zadovolji na provedenom testiranju ne može sudjelovati u daljnjem postupku.

U prvu fazu testiranja (opći i posebni dio) upućuju se svi kandidati koji zadovoljavaju uvjete natječaja i čije su prijave pravodobne i potpune.

U drugu fazu testiranja (razgovor) upućuju se kandidati koji su ostvarili najbolje rezultate u prvoj fazi testiranja i to do 15 kandidata.

Razgovor s kandidatom obavlja Komisija i ravnatelj škole. Razgovorom se utvrđuju sposobnosti, vještine, interesi, profesionalni ciljevi i motivacija kandidata za rad u školi. Rezultati intervjua vrednuju se bodovima od 0 do 10. U vrednovanju razgovora ravnopravno s članovima Komisije sudjeluje ravnatelj škole. Smatra se da je kandidat zadovoljio na razgovoru ako je dobio najmanje 5 bodova.

Nakon provedenog razgovora Komisija utvrđuje rang listu kandidata prema ukupnom broju bodova ostvarenih na testiranju i razgovoru.

Ako kandidat ne pristupi testiranju smatrat će se da je povukao prijavu na natječaj.

Kandidati su dužni na testiranje donijeti osobnu iskaznicu ili drugu identifikacijsku javnu ispravu na temelju koje se prije testiranja utvrđuje identitet kandidata.

Testiranju ne mogu pristupiti kandidati koji ne mogu dokazati identitet i kandidati za koje je Komisija utvrdila da ne ispunjavaju formalne uvjete natječaja, te čije prijave nisu pravodobne ili potpune.

ZA KOMISIJU

Bojana Krsnik